Na temelju članka 48. i 76. Zakona o sportu (NN br. 71/06., 150/08., 124/10., 124/11.,

86/12., 94/13. i 85/15) Zajednica sportskih udruga grada Vukovara objavljuje

**Javni poziv**

**Javnog poziva za predlaganje programa javnih potreba u sportu i sportskim manifestacijama za 2016. godinu (u daljnjem tekstu Poziv)**

**I.**

Javne potrebe u sportu za koje se sredstva osiguravaju u Proračunu Grada Vukovara su sportske djelatnosti i poslovi, akcije i manifestacije u sportu od interesa za Grad Vukovar.

**II.**

Cilj Poziva je poticati razvoj potreba u sportu Grada Vukovara za 2016. godinu.

Zajednica sportskih udruga grada Vukovara (u daljnjem tekstu: Zajednica), sukladno članku 48. Zakona o sportu, predlagač je Programa javnih potreba u sportu na području grada Vukovara.

**III.**

Ukupno planirana vrijednost Poziva je 4.658.000,00 kuna.

**IV.**

 Rok za podnošenje programa je 2. studenoga 2015. godine.

**V.**

 Prijavu programa na ovaj Poziv mogu podnijeti udruge, klubovi, društva koja su programski usmjerena na rad u području sporta i sportskih manifestacija, koja je upisana u odgovarajući registar, koja vodi transparentno financijsko poslovanje u skladu s propisima o računovodstvu neprofitnih organizacija, koja je ispunila obveze prema Gradu Vukovaru i svim drugim davateljima financijskih sredstava iz javnih izvora.

 Svi predlagatelji obvezni su priložiti dokaze da se protiv odgovorne osobe i voditelja programa ne vodi kazneni postupak te da imaju podmirene sve doprinose i plaćen porez.

**VI.**

Obrazac Prijavnice za predlaganje javih potreba u sportu i sportskim manifestacijama nalazi se na web stranici Grada Vukovara ili iste možete preuzeti u Zajednici sportskih udruga grada Vukovara (trg Dražena Petrovića bb –sportska dvorana, 32010 Vukovar), svakim radnim danom od 09:00 – 12:00 sati.

**VII.**

Uz prijedlog cjelovitog programa, predlagatelj je dužan dostaviti:

* presliku rješenja ili izvatka iz odgovarajućeg registra, ne starije od godinu dana,
* presliku ovjerenog važećeg statuta,
* presliku potvrde Ministarstva financija/Porezne uprave o stanju javnog dugovanja za prijavitelja i partnere,
* obrazac izjave o nepostojanju dvostrukog financiranja i
* presliku uvjerenja nadležnog suda, ne starije od šest mjeseci, da se protiv osobe ovlaštene za zastupanje i voditelja programa ne vodi kazneni postupak.

**VIII.**

Nepotpuni prijedlozi kao i prijedlozi koji nisu dostavljeni na propisanoj prijavnici te prijedlozi koji nisu podneseni u roku neće biti razmatrani.

**IX.**

Svi predlagatelji po završetku postupka bit će obaviješteni o rezultatima odabira programa.

**X.**

Sve potrebne informacije mogu se dobiti u Zajednici sportskih udruga grada Vukovara na telefon 032/ 421 – 866 ili e-mail: zajednica.sportskih.udruga@vu.t-com.hr .

Zajednica sportskih udruga grada Vukovara

Trg Dražena Petrovića bb

32010 Vukovar

Predsjednik ZSU Vukovar :

Ivan Polhert